section_heading: Životopis
paragraph_text: Sljedeći veliki uspjeh doživjela je 1950. godine, kada je nominirana za Oscara za glavnu žensku ulogu u filmu Sve o Evi. Nominaciju je dobila i druga zvijezda filma, Bette Davis, što je bilo prvi put da su dvije glumice iz istog filma nominirane za tu nagradu, koja je te godine otišla u ruke Judy Holliday. Dvostruka se nominacija ponovila 1959. godine, kada su Katharine Hepburn i Elizabeth Taylor nominirane za film Iznenada, prošlog ljeta.